Lysarmatur

Et **lysarmatur**, noen ganger bare kalt «**armatur**», er et utstyr for elektrisk belysning som inneholder en eller flere lyskilder, for eksempel lamper, og alt tilbehør som kreves for at den skal fungere og gi belysning til omgivelsene. Alle lysarmaturer har et armaturhus og en eller flere lamper. Lampene kan ha sokler for enkel utskifting (for eksempel E27, E14, GU10) eller være integrert slik at lampen er til engangsbruk (gjelder en del LED-armaturer).

Armaturer kan også ha en bryter for å kontrollere lyset, typisk festet til lampehuset eller strømkabelen. Fastmonterte lysarmaturer, som for eksempel lysekroner, har gjerne ingen bryter på selve armaturet, men er koblet til en veggbryter. 

Armaturer krever en en strømkilde, som vanligvis kobles via støpsel til vekselstrøm, men noen går på likespenning (for eksempel til hytte eller camping). Fastmonterte lysarmaturer er ofte kablet direkte (altså uten støpsel), for eksempel med koblingsklemme. Flyttbare lamper har støpsel og ledning som kobles til en stikkontakt. 

Lysarmaturer kan også ha andre designelementer, som for eksempel reflektorer for å rette lyset, en blenderåpning (med eller uten linse), et ytre skall eller hus for å rette lyset og gi beskyttelse, en elektrisk ballast eller strømforsyning, og en skjerm for å hindre blending og rette lyset (for eksempel mot et arbeidsområde). 

Bærbare lysarmaturer kalles ofte «lamper», som i «bordlampe» eller «skrivebordslampe». I fagterminologi er *lampen* lyskilden, som i dagligtale gjerne kalles lyspæren. Både International Electrotechnical Commission (IEC) og Illuminating Engineering Society (IES) anbefaler begrepet *armatur* for teknisk bruk. 

## Historie
Armaturproduksjon begynte like etter produksjonen av glødelampen. Da praktisk bruk av fluorescerende belysning ble tilgjengelig etter 1924 var Lightolier, Artcraft Fluorescent Lighting Corporation og Globe Lighting tre ledende produsenter i USA.


Fil:Lampetter,_4_st_-_Hallwylska_museet_-_106934.tif|Nyklassisisk lysarmatur fra midten av 1800-tallet (bronse, 18 cm høyde fra Hallwylska museet, Stockholm)
Fil:Lamp_and_lampshade_Tiffany.jpg|Lampe og lampeskjerm laget av Tiffany-glass (cirka 1890–1900, fra Ungarns kunsthåndverksmuseum i Budapest)
Fil:Lamp_MET_DP239606.jpg|Lampe cirka 1902–1918, bly og glass, 68 x 52 cm (Metropolitan Museum of Art, New York)
Fil:"Daffodil"_lamp_MET_DP-16377-003.jpg|«Påskelilje»-lampe cirka  1904–1924, blyholdig opaliserende glass og forgylt bronse, 68 x 51 cm (Metropolitan Museum of Art, New York)
Fil:HK_CWB_Park_Lane_basement_shop_IKEA_lighting_white_ceiling_lamps_Dec-2015_DSC.JPG|Ulike moderne lamper til salgs i en IKEA-butikk


## Armaturtyper
Lysarmaturer klassifiseres etter hvordan armaturet er montert, type lysfunksjon eller lampetype.

### Frittstående eller flyttbare
* Bordlampe-armaturer, standard lampe.armaturer og kontorlampe-armaturer.
** Lampe med balansert arm (*[[:en:Balanced-arm_lamp|balanced-arm lamp]]*), eksempelvis Luxo-lampen kjent som Pixar sin maskot
** Fleksibel lampearm (*[[:en:Gooseneck_(fixture)|gooseneck]]*), med halvstiv og fleksibel hals laget av en spiralformet metallslange
** Nattlampe, liten lysarmatur plassert for komfort eller bekvemmelighet i mørke områder, for eksempel på natten eller i nødsituasjoner
* Gulvlampe
** *[[:en:Torchère|Torch lamp]]*, en gulvlampe med en oppovervendt skjerm som gir generell belysning til resten av rommet
** Gulvlampe med fleksibel arm (*[[:en:Gooseneck_(fixture)|gooseneck]]*), kan brukes for å gi punktbelysning som kan dirigeres av brukeren uten å flytte armaturen eller gjenstanden som skal belyses
* Bouillotte-lampe er en armatur med besto av en eller flere lysestaker med en sentral stang utstyrt med en ikke-brennbar og justerbar skjerm som kunne senkes ned etterhvert som lysene brant ned

### Fastmontert
* Taklampe eller plafond – Lyskilden(e) er skjult bak en gjennomskinnelig materiale, for eksempel en sylinder, kuppel eller halvkuppel, ofte laget av glass eller plast som er melkehvit eller frostet for å spre lyset. Takarmaturet kan være innfelt i taket, eller være montert med kort avstand til taket (vanligvis ca. 50 til 300 mm).
* Innfelt lys – mye av armaturet er skjult bak tak eller vegg, slik at bare en liten del av armaturet er synlig. Den takmonterte versjonen kalles ofte downlight («nedoverlys»).
** Spotter (*cans* eller *pot lights*), lamper som er innfelt i tak (*downlight*) eller gulv (*uplight*). Utbredt siden 1990-årene, og fås i rimelige varianter.
** Indirekte belysning av vegg eller tak (''cove lighting''), skjult lyskilde som lyser mot vegg eller tak, men uten at selve lyskilden er synlig. For eksempel ved hjelp av lyslister, led-profiler eller kantprofiler, noen ganger innfelt i listverk eller gipsplater. Noen typer installeres i en glipe mellom gipstak og vegg. Gir jevne og myk belysning av store områder i rommet på en måte som ikke er blendende og unngår skyggelegging, men er mindre egnet for arbeid, for fremheving av elementer, og er mer krevende å installere og sette opp.
** Innfelt takarmatur (''troffer'') – rektangulære lysarmatur (for eksempel 30x120 cm eller 60x60 cm) som passer inn sammen med takpaneler i modulære systemer for nedfôret himling, enten med synlige eller skjulte T-skinner (for eksempel T-24). Tidligere var det vanlig med ulike typer lysrør, men i dag leveres disse med LED-lys.

* Utenpåliggende lamper er lamper der huset til armaturet er eksponert, altså ikke flukter med overflaten:
** Lysekrone, dekorativ, takmontert lysarmatur
** Pendellampe, enslig lysarmatur som henger fra himlingen i taket, for eksempel via kjetting eller rør
** Lampett er en liten lampe festet til vegg, ofte med lys vinklet oppover eller nedover. De kan for eksempel brukes til å belyse interiørdetaljer og kunstverk, og finnes ofte i korridorer eller som et alternativ til takbelysning.
** Skinnebelysning er en modulær type belysning der armaturer kan festes hvor som helst langs en skinne som inneholder elektriske ledere, og derved muliggjør fleksibel plassering
** Benkebelysning, belysning montert på undersiden av overskap eller en hylle for å belyse en arbeidsflate, som for eksempel en kjøkkenbenk
** Monter eller vitrineskap, for utstilling av gjenstander som smykker, serviser, matvarer i dagligvarebutikker, memorabilia i museum
** Takviftelampe, er innebygget i noen takvifter, og kan dermed eliminere behovet for en separat overliggende lysarmaturer i et rom
** Nødbelysning eller utgangsskilt, ofte koblet til batteri eller nødstrøm for avbruddsfri strømforsyning
** Industribelysning, brukt i for eksempel detaljhandel, lagerbygg og verksteder, og kjennetegnes med bred spredningsvinkel og diffust lys, men minst mulig blending, slik at lampene er egnet for å kunne brukes i en lang rekke miljøer. I USA deles de inn i kategoriene *low-bay lighting* for takhøyder rundt 3.5 til 6 meter, og *high-bay lighting* for takhøyder 6 til 14 meter. 
** LED-list, fleksibelt bånd med LED-lamper, vanligvis med limbånd på baksiden. Brukt for aksentbelysning, bakgrunnslys, arbeidslys og dekorativ belysning, som indirekte belysning av vegger og tak (*cove lighting*).

* Utendørsbelysning og landskapsbelysning – brukes til å belyse gangveger, parkeringsplasser, veger, eksteriør og arkitektoniske detaljer, hager og parker. Utendørs lysarmaturer kan også inkludere former som ligner på innendørs belysning, for eksempel pendler, lysarmaturer i flukt med eller nært tak, veggmonterte lanterner og kuppellys.
** Lysmast, en høy stolpe med lykt festet til toppen som peker mot bakken, for eksempel mot landskap, veger eller parkeringsplasser
** Pullert med lampe, en type arkitektonisk utendørsbelysning som er en kort påle opp fra bakken som vanligvis brukes til å belyse gangveger, trapper eller rømningsveger
** Solcellelampe, inneholder et solcellepanel og batteri som automatisk lades på dagtid og lyser opp om natten
** Gatebelysning, system av lyktestolper for å lyse opp gatene i et tettsted etter mørkets frembrudd for at trafikanter skal se bedre og for å bekjempe kriminalitet
** Hagelykt, utendørs lysarmatur i hager og uteområder for å gi sikt i mørke områder

### Spesialbelysning
* Aksentlys, dekorativ belysning som retter oppmerksomhet, viser utformingen av et objekt og gir oppmerksomhet til et bestemt område.
* Bakgrunnslys, for bruk i bilde- og videoproduksjon
* Blacklight, lysarmatur som sender ut langbølget ultrafiolett lys og svært lite synlig lys
* Julelys, ofte brukt til pynt til jul og andre høytider
* Dokkbelysning, gir lys for båter som skal legge til eller fra havn 
* Nødlys, batteridrevet reservelys som automatisk tennes ved strømbrudd
* Nødutgangsskilt, skilt som viser veg til nærmeste nødutgang i tilfelle brann eller andre nødstilfeller
* Flomlys, intens belysning med bred stråle
* Mørkeromslys, lyskilde egnet for bruk i mørkerom
* Gruvelykt, spesiell type lampe brukt i kullgruver for å minske eksplosjonsfare (se også ATEX-direktivet)
* Søkelys, intens lyskaster for å lyse opp og undersøke et område i mørket, for eksempel for militære formål eller reklame
* Sikkerhetsbelysning, belysning som har til hensikt å avskrekke eller oppdage inntrenging eller annen kriminell aktivitet som forekommer på en eiendom eller et område
* Trappelys eller trinnlys, lysarmatur som lyser opp trapper for bedre synlighet i mørke
* Strobelykt, lykt som produserer regelmessige sterke lysglimt
* Arbeidslys, belysning som brukes for å enklere utføre en spesifikk oppgave
* Trafikklys, lyssignaler til å regulere trafikken
* Scenebelysning
** Lyskaster, generelt uttrykk for en type lampe som brukes for å «kaste» lys, ofte i scenesammenheng
** Intelligent belysning, elektronisk styrt lyskanon
** Følgespott eller søkelys, lys som følger kunstneren som skal være i publikums fokus
* Wallwasher eller vertikal belysning, belysning av store overflater på vegger på innsiden eller utsiden av bygninger

## Lampetyper

* **[[Buelampe|Buelamper]]**

: Xenonlampe

* **[[Fluorescens|Fluorescerende]]**

: Lysrør, kompaktlysrør (CFL), induksjonslampe, svartlys

* **Drivstofflamper**

: Smørlampe, karbidlampe, gasslampe, parafinlampe, oljelampe, fakkel, levende lys (stearinvoks, parafinvoks, med mer), gruvelamper

* **[[Gassutladningslampe]]** og høytrykks gassutladningslampe (HID)

: Kvikksølvdamplampe, metallhalogenlampe, natriumdamp eller høytrykks natriumlampe, neonlampe

* **[[Glødelampe]]**

: Tilgjengelig i mange størrelser og former. Noen kjente former er: Vanlig A-form (*arbitrary standard*), C-form (*candle*), B-form (*blunt-tip*), G-form (*globe*), T-form (*tubular*), buet reflektorlampe (BR, *bulged reflector*), MR-form (*multifaceted refractor*), PAR-form (*parabolic aluminized reflector*).
:* Lavalampe, dekorativ lampe med beholder av bolus i klar væske, som varmes opp i bunn og stiger før den avkjøles og faller tilbake til bunnen
:* Varmelampe, varmeapparat som overfører energi til et kaldere objekt gjennom infrarød stråling
:* Halogenlampe, spesiell kategori glødelamper

* **Kjernefysisk:** Selvdrevet belysning, for eksempel radioluminescent tritium
* **Plasmalampe**, type elektrodeløs gassutladningslampe
* **Faststoff-belysning**: LED, OLED, PLED

## Betjening av lysarmatur
Det finnes ulike typer enheter som brukes til å styre mengden lys som brukes: 

* Berøring (*touch*)
* Bevegelsesdetektor, sensor for å detektere bevegelse, typisk av mennesker
* Dimmer, lar brukeren justere lysstyrken, vanligvis ved bruke av en dreieskive
* Lysbryter, ofte på vegg, strømledning eller på selve armaturen. For eksempel 1-polet (billigst) eller 2-polet (krav på bad og utendørs). Spesielle typer inkluderer endevender/vekselvender (for topp og bunn av trapp), serievender/kronevender (for topp, bunn og midt av trapp), kryssvender/mellomvender (snur polaritet).
* Lysstyring, manuell eller automatisert justering til riktig mengde lys
* Tidsinnstilling (*timer*)

## Se også
* Arkitektonisk lysdesign, fagfelt innen arkitektur, interiør og elektro
* Lommelykt, bærbar, håndholdt lykt
* Lampeskjerm, dekorativ eller funksjonell diffuser plassert over lampen til en lysarmatur
* Lykt, fast eller bærbar beskyttende, robust og delvis gjennomsiktig beholder som inneholder en lyskilde
* Lysdesign for teater
* Lysforurensning, menneskeskapt lys i nattmiljøet, forårsaket av overdreven eller feilrettet belysning
* Lyspæresokkel, holder med elektrisk forbindelse for en kompatibel elektrisk lampe
* Lysutbytte, virkningsgraden for elektriske lyskilder, målt i effekt tilført per avgitt mengde lysfluks
* Utnyttelseskoeffisient, effisiensen til en armatur i overføring av lysenergi til arbeidsplanet i et bestemt område (enhetsløs)

## Referanser